Арчибалд Маклийш
Старецът към гущера

Превод от английски: Александър Шурбанов, —

chitanka.info

Гущерю, влюбен във зноя, във жаркото

пладне, във топлия камък, във златното

слънце, което пламти във окото ти —

казват, че ти си стар, гущерю, стар като

тези скали, по които подтичваш

с тънките пръстчета — тези огнища,

дето щурецът във своята броня

даже не свири — кажи ми ти, влюбен във

слънцето, влюбен във пладнето, гущерю,

заради златния плам ли обичаш

слънцето? Или затуй, че кръвта ти,

твоята старческа кръв е студена?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.